# Collegium Budapest

### A Wikipédiából, a szabad lexikonból.

A Collegium Budapest (angol neve: Institute for Advanced Study) 1991-ben több állam és magánszponzor támogatásával alakult intézmény. A princetoni Institute for Advanced Study mintájára létrehozott doktorális, posztdoktorális szintű felsőfokú tanulmányok folytatására létrehozott, ösztöndíjakhoz kapcsolódó angol nyelvű, főleg külföldiek, de hazai és külföldi magyarok számára is létrehozott iskola (kollégium) Budapesten a Várban, a Szentháromság utcában.

Az MTA Nyelvtudományi Intézet helyén

## [szerkesztés] Közép- és Kelet-Európa

Ez az első Institute for Advanced Study Kelet-Közép-Európában. Az intézet az Európai Unió 5. keretprogramjából is kap támogatást, mivel az ún. „Centres of Excellence” (Kiválóságközpontok) pályázaton harmadik helyezést ért el. A nemzetközi intézmény elsődleges célja, hogy a régióval foglalkozó kutatásokat minél szélesebb nemzetközi kontextusba helyezze, törekedve arra, hogy felhívja a nemzetközi tudóstársadalom figyelmét a különböző tudományágak kiváló közép- és kelet-európai képviselőire.

## [szerkesztés] Meghívás

A kollégiumba a világ bármely országából származó, bármelyik tudományág képviselője meghívást kaphat egy teljes akadémiai évre (tíz hónap). Az ösztöndíjakról a kollégium rektora (2002 októberétől Kondor Imre fizikus professzor) a nemzetközi kiválóságokat felvonultató Tudományos Tanács ajánlásai alapján dönt.

## [szerkesztés] Szemináriumok, előadások

A hetenként rendezett szemináriumok mellett a Collegium Budapest rendszeresen meghív vendégelőadókat, neves magyar és külföldi tudósokat, hogy szélesebb közönség számára tartsanak nyilvános előadást. A rendszeresen szervezett nemzetközi műhelybeszélgetések, konferenciák és kulturális rendezvények a magyar egyetemekkel és más kulturális intézményekkel történő kapcsolatépítést szolgálják.

## [szerkesztés] Szállás

A külföldi és vidéki ösztöndíjasoknak 2000 októberétől a Raoul Wallenberg Vendégház ad otthont, amely a Collegium Budapesttől néhány perces sétával érhető el.

## [szerkesztés] Külső hivatkozások

- A Collegium Budapest honlapja

A lap eredeti címe "http://hu.wikipedia.org../../../c/o/l/Collegium_Budapest_c1c2.html"

Kategória: Magyar felsőoktatás

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch